cyanic-selkie/wikianc huggingface dataset:
குச் குச் ஹோத்தா ஹை (இந்தித் திரைப்படம்)
கதைச்சுருக்கம்
சிறுமி அஞ்சலி மூத்த அஞ்சலியைத் தேடி சிம்லாவில் நடைபெறவுள்ள வேனிற்காலப் பயிற்சிக்கு அவர் வரவிருப்பதை அறிகிறாள். அங்கு செல்ல தந்தை ராகுல் மறுத்தபோதும் டினாவின் கடிதங்களை தன் பாட்டிக்கு காண்பித்து அவரது துணையுடன் தந்தைக்குத் தெரியாது சிம்லா பயிற்சி வகுப்பிற்கு செல்கிறாள். அங்கு மூத்த அஞ்சலி சிறுமி ராகுல்,டினா இணையரின் குழந்தை எனவும் டினாவின் மறைவையும் தெரிந்து கொள்கிறாள். தனக்கு உடல்நிலை சரியில்லாததைப் போல நடித்து சிறுமி அஞ்சலி தனது தந்தை ராகுலை அங்கு வரவைக்கிறாள். அங்கு சந்திக்கும் ராகுலும் மூத்த அஞ்சலியும் மீண்டும் தங்கள் காதலை உணர்கின்றனர். ஆனால் விரைவிலேயே தனக்கும் அமானுக்கும் நடக்கவிருக்கும் நிச்சயவிழாவால் அஞ்சலி குழம்புகிறாள். ராகுலும் அமனும் சந்திக்கையில் அஞ்சலியை திருமணம் செய்யவிருப்பதை அமன் தெரியப்படுத்துகிறார். இதனால் ராகுலும் விலகிக்கொள்ள, இதனால் அஞ்சலி அவருக்குத் தன்மீது காதலில்லை, நட்புதான் இருந்தது என கருதுகிறாள். ஆனால் நிச்சயவிழா நடக்கவிருக்கும் வேளையில் தனது காதலை ராகுல் அஞ்சலியிடம் தெரிவிக்கிறார். இருப்பினும் கடைசிநேரத்தில் என்ன செய்வதென அறியாது அஞ்சலி கண்கலங்குகிறாள். இதனைக் கவனித்த அமன் அஞ்சலியின் மனம் ராகுலிடம் உள்ளதை அறிந்து கொண்டு இருவரையும் சேர்த்து வைக்கிறார். சிறுமி அஞ்சலிக்கு தாய் டினா அரூபமாக வாழ்த்து கூறுகிறாள்.
தயாரிப்பு
கரன் ஜோஹர் இந்த படத்தின் மூலம் இயக்குனராக அறிமுகமானார். வெற்றிக்காக காத்திருந்த யஷ்ராஜ் பிலிம்சிற்கும் நல்ல வாய்ப்புகளை எதிர்நோக்கியிருந்த ராணி முகர்ஜிக்கும் இது நல்ல முன்னேற்றத்தைத் தந்தது. நண்பர் ஆதித்யா சோப்ராவைப் போலவே, கரன் ஜோகரும் ஒரு காதல் கதையுடன் தனது வாழ்க்கையைத் தொடங்கினார்.
இந்த படம் இரசிகர்களுக்கு மகிழ்ச்சியூட்டும் வண்ணம் எடுக்கப்பட்டுள்ளது. கலைஞர்களுக்கான ஆடைகளை சிறப்பாக மனிஷா மல்ஹோத்ரா வடிவமைத்துள்ளார், மேலும் திரைப்படத்தின் ஒளிப்பதிவு பாராட்டுக்கு உரியது. ஜோஹர் தனது முதல் படத்தில் சிறந்த இயக்குநராக பெயர் பெற்றார். இந்தத் திரைப்படம் சாருக்கானுடைய மிகவும் வெற்றிகரமான படங்களில் ஒன்றாகக் கருதப்படுகிறது. சானா சயீத் சிறுமி அஞ்சலியின் பாத்திரத்தில் மிகவும் நல்ல முறையில் நடித்திருக்கிறார். திரைப்படத்தின் கதையானது "மை பெஸ்ட் ஃப்ரெண்ட்ஸ் வெட்டிங்" எனும் ஆங்கில திரைப்படத்தை ஒட்டி உள்ளது. ஜாதின் லலித் மிகச் சிறந்த இசையை வழங்கியுள்ளார்.
திரைப்படப் பாடல்கள்
இத்திரைப்படத்தின் பாடல்கள் மிகப் பரவலானப் பாராட்டைப் பெற்றன.1998ஆம் ஆண்டில் மிகவும் விற்பனையான திரைப்படப் பாடல் வட்டாக திகழ்ந்தது.
வெளி இணைப்புகள்
பகுப்பு:இந்தித் திரைப்படங்கள் பகுப்பு:1998 இந்தித் திரைப்படங்கள் பகுப்பு:அறிமுக இயக்குநர் திரைப்படங்கள்
வாலு கடற்கரை
வாலு கடற்கரை (Valu Beach) தென்கிழக்கு ஆசியாவின் தீவு நாடான கிழக்குத் திமோரில் இருக்கும் இலௌடெம் நகராட்சியில் இடம்பெற்றுள்ள துடுவாலா கிராமத்தில் உள்ள ஒரு கடற்கரையாகும். இயாகோ தீவுக்கு எதிரே கிழக்கு தைமூரின் பிரதான நிலப்பகுதியின் கிழக்கு முனையில் வாலு கடற்கரை அமைந்துள்ளது.
புற இணைப்புகள்
பகுப்பு:கிழக்குத் திமோர் பகுப்பு:கடற்கரைகள்
பி. எம். சுந்தரவதனன்
மருத்துவர் பி எம் சுந்தரவதனன் (en: Dr B M Sundaravadanan) சென்னையைச் சேர்ந்த அறுவை சிகிச்சை நிபுணரும் , கல்வியியலாளரும் ஆவார். இவர் இந்தியாவில் மருத்துவம் முடித்த முதன்மையான மிகச் சிலருள் ஒருவரும் ஆவார். இவர் தமிழ்நாடு மருத்துவக்கழகத் தலைவராகவும், இந்திய அறுவை சிகிக்கை நிபுணர்கள் சங்கத்தின் நிறுவனர் மற்றும் செயலரும் ஆவார்.
வாழ்க்கை
மருத்துவர் சுந்தரவதனன் வட ஆற்காடு மாவட்டத்தை பூர்வீகமாக கொண்ட துளுவ வேளாளர் குடும்பத்தில் 1900ம் ஆண்டு பெங்களூரில் பிறந்தார். சென்னை மருத்துவக்கல்லூரி மற்றும் இங்கிலாந்தில் பட்டம் பெற்றார். 30 ஆண்டுகாலம் சென்னை துளுவ வேளாளர் சங்கத்தலைவராகவும் இருந்துள்ளார். 1995ம் ஆண்டு காலமான இவரின் திருவுருவச்சிலையை திராவிடர்க் கழகத்தலைவர் கி வீரமணி திறந்துவைத்தார்.
மேற்கோள்கள்
பகுப்பு:1900 பிறப்புகள் பகுப்பு:1995 இறப்புகள்
செ. கோ. விசுவநாதன்
மேற்கோள்கள்
பகுப்பு:1933 பிறப்புகள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:3 ஆவது தமிழ்நாடு சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
சாரங்கதேவர்
சாரங்கதேவர் (Sarangadeva, 1175 – 1247) இசை மற்றும் நாடகம் குறித்த பாரம்பரிய சமசுகிருத உரையான சங்கீத இரத்தினாகாரம் என்ற நூலை எழுதிய 13 ஆம் நூற்றாண்டின் இந்திய இசைக்கலைஞர் ஆவார். இந்துஸ்தானி இசை மற்றும் கருநாடக இசை மரபுகள் ஆகிய இரண்டாலும் இந்திய பாரம்பரிய இசையில் இது அதிகாரப்பூர்வ கட்டுரையாக கருதப்படுகிறது.
சுய சரிதை
சாரங்கதேவர் காஷ்மீரின் ஒரு பிராமணக் குடும்பத்தில் பிறந்தார். இந்தியத் துணைக் கண்டத்தின் வடமேற்குப் பகுதிகளில் இசுலாமிய படையெடுப்பு மற்றும் தில்லி சுல்தானகம் தொடங்கிய சகாப்தத்தில், இவரது குடும்பம் தெற்கே குடியேறி, எல்லோரா குகைகளுக்கு அருகே தேவகிரி யாதவப் பேரரசால் ஆளப்பட்ட மைய இந்தியாவில் (மகாராட்டிரம்) வடக்கு கர்நாடகா மற்றும் மத்தியப் பிரதேசத்தின் சில பகுதிகளை உள்ளடக்கியப் பகுதிகளான தக்காணப் பீடபூமி பிராந்தியத்தில்]] குடியேறியது. சாரங்கதேவர், இரண்டாம் சிங்கண்ணா அரசவையில் (1210–1247) தனது இசை ஆர்வங்களைத் தொடர சுதந்திரத்துடன் கணக்காளராக பணியாற்றினார்.
யோசனைகள்
இசை மற்றும் நடனம் குறித்த தனது கருத்துக்களை சங்கீத இரத்னாகாரத்தில் ஏழு அத்தியாயங்களில் வழங்கினார். ஆனால் அதை தத்துவ சூழலுடன் ஒருங்கிணைத்தார். இந்த் நூலின் மூலம் ஒலியின் தன்மை, பதிவுசெய்தல், மனிதர்கள் கேட்கக்கூடிய மிகச்சிறிய தனித்துவமான ஒலிகள் மற்றும் இசைக்கருவிகள் உருவாக்கக்கூடிய ஒலி (சுருதி), இசை அளவுகள் மற்றும் முறைகள், 264 இராகங்கள், துடிப்புகள் தாளம், சந்தம், செயல்திறன் கலைகள், மனித உணர்ச்சிகள், உணர்வுகள், இசை மற்றும் குரல், நாடகம் மற்றும் பாடல்களின் அமைப்பு ஆகியவற்றை ஒரு கலைஞர் அவரது பார்வையாளர்களுக்கு வெளிப்படுத்தவும், அவர்களை ஈர்க்கவும் வரம்பற்ற வாய்ப்புகள் உள்ளன.
செல்வாக்கு
இந்திய துணைக் கண்டத்தின் மிகவும் செல்வாக்குமிக்க இடைக்கால இசைக் கோட்பாட்டாளர்களில் ஒருவரான இவருடைய புத்தகம் "இந்திய பாரம்பரிய இசை குறித்த முதல் நவீன புத்தகம்" என்று அழைக்கப்படுகிறது. இந்த புத்தகம் பரத முனிவரின் நாட்டிய சாஸ்திரத்தைப் போலவே குறிப்பிடத்தக்கதாக கருதப்படுகிறது. கருநாடக மற்றும் இந்துஸ்தானி செம்மொழி இசை மரபுகளால் குறிப்பிடப்படும் இந்திய இசையியலில் இது உரையாகும். இசைப் பேராசிரியரான டான் ராண்டல் என்பவரின் கூற்றுப்படி, சாரங்கதேவரின் உரை பண்டைய இந்திய இசை மரபின் நாட்டிய சாஸ்திரத்தையும், பிரஹாதேஷியையும் விளக்கும் மிக விரிவான கட்டுரை ஆகும்.
வெளி இணைப்புகள்
பகுப்பு:இந்திய இசையியலாளர்கள் பகுப்பு:1210 பிறப்புகள் பகுப்பு:1247 இறப்புகள் பகுப்பு:காசுமீர் நபர்கள் பகுப்பு:இந்திய இசையின் வரலாறு பகுப்பு:மகாராட்டிர வரலாறு பகுப்பு:இந்திய இசை அமைப்பாளர்கள்
சேபியா வசீர்
சேபியா வசீர் (Safiya Wazir) ஒர் ஆப்கான்-அமெரிக்க சமூக ஆர்வலர் மற்றும் அரசியல்வாதியாவார். 1991 ஆம் ஆண்டு இவர் பிறந்தார். நியூ ஆம்ப்சையர் பிரதிநிதிகள் சபையின் சனநாயக உறுப்பினராக இருந்தார். நியூ ஆம்ப்சையர் மாநில மாளிகையில் பணியாற்றிய முதல் முன்னாள் அகதி வசீர் என்ற சிறப்பு இவருக்கு உண்டு.
ஆரம்பகால வாழ்க்கை மற்றும் கல்வி
தாலிபான் ஆட்சிக்கு முன்னர் ஆப்கானித்தானில் பாக்லான் மாகாணத்தில் வசீர் மற்றும் அவரது குடும்பத்தினர் வாழ்ந்தனர். வசீரின் குடும்பம் இவரது குழந்தை பருவத்தில் 6 வயது ஆகும் போதே நாட்டை விட்டு வெளியேறியது. ஆப்கானித்தானில் தலிபான்கள் வந்தபோது குண்டுவெடிப்பு மற்றும் துப்பாக்கிச் சூடு போன்ற வன்முறைகளால் இவரது குடும்பம் நாட்டை விட்டு வெளியேறியது. அவர்கள் நியூ ஆம்ப்சையரின் கான்கார்டுக்கு குடிபெயர்வதற்கு முன்பு உசுபெக்கிசுதானில் பத்து ஆண்டுகள் வாழ்ந்தனர். அங்கு வந்தபோது வசீருக்கு சிறிதளவு ஆங்கிலம் மட்டும் தெரிந்திருந்தது. எனவே அகராதியைப் படித்து ஆங்கிலம் கற்றுக் கொள்ள ஆரம்பித்தார். இவரது குடும்பத்தினருக்கு ஆங்கில மொழி தெரியாததால் மற்றவர்களுடன் ஆங்கிலத்தில் தொடர்பு கொள்ள முடியவில்லை ஆனால் லூத்தரன் அமைப்பிலிருந்து உதவி பெற்று பெரும்பாலும் அரிசியை மட்டுமே சாப்பிட்டனர்.
வசீர் தனது இடைநிலைப் பள்ளி கல்வியை மறுதொடக்கம் செய்ய வேண்டிய கட்டாயம் ஏற்பட்டது, இதனால் 20 வயதில் உயர்நிலைப் பள்ளியில் பட்டம் பெற்றார். பின்னர் நியூ ஆம்ப்சையர் தொழில்நுட்ப நிறுவனத்தில் சேர்ந்தார். அங்கு இவர் இரவு நேர வகுப்புகளை எடுத்து தனது குடும்பத்தை காப்பாற்றினார் மேலும் சமூகக் கல்லூரியில் படித்து வணிகத்தில் பட்டம் பெற்றார்.
பெற்றோரின் வற்புறுத்தலின் பேரில் வசீர் நிச்சயிக்கப்பட்ட திருமணத்திற்காக ஆப்கானித்தானுக்குத் திரும்பினார். தன்னுடைய கணவுடன் வசீர் மீண்டும் கான்கார்டுக்குத் திரும்பினார்.
தொழில்
கான்கார்டின் ஐட்சு சமூகத்திற்குள் வசீர் வேலை செய்யத் தொடங்கினார்; ஐட்சு சமூக செயல் திட்டத்தின் இயக்குநராகவும் அதன் தலைமை தொடக்க கொள்கை மன்றத்தின் துணைத் தலைவராகவும் ஆனார். 2018 ஆம் ஆண்டு பிப்ரவரி மாதத்தில் வசீரின் நண்பர் இவரை வேலைக்குச் செல்லும்படி பரிந்துரைத்தார். இருப்பினும் கணவரும் பெற்றோர்களும் தனது குழந்தைகளுக்கு ஆதரவளிக்கும் வரை வசீர் இக்கோரிக்கையை மறுத்தார். 2018 ஆம் ஆண்டு செப்டம்பர் மாதம் நடைபெற்ற நியூ ஆம்ப்சையர் சட்டமன்ற தேர்தலில் ஒரு இடத்திற்கான போட்டியில் திக் பாட்டனை வென்று சனநாயகக் கட்சியின் முதன்மையான வெற்றிக்கு வழிவகுத்தார். வசீர் தனது முதன்மையான சமூகச் செயல்பாட்டையும் கல்வி மற்றும் குடும்பப் பிரச்சினைகளுக்கான அர்ப்பணிப்பையும் எடுத்துரைத்து பிரச்சாரம் மேற்கொண்டார். இப்பிரச்சாரத்தால் செப்டம்பர் தொடக்கத்தில் வசீர் நான்கு முறை மாநிலப் பிரதிநிதியாகவும் கான்கார்ட் குடியிருப்பாளராகவும் இருந்த திக் பாட்டனை தோற்கடித்தார். இந்த போட்டி தேசிய கவனத்தை ஈர்த்தது. சிறிது காலத்திற்குப் பிறகு, நியூ ஆம்ப்சையரின் மாநில இல்லத்திற்கு தேர்ந்தெடுக்கப்பட்டு இச்சிறப்பைப் பெற்ற முதல் அகதியாக வசீர் ஆனார்.
சம வீட்டு வாய்ப்பு, கல்வி, ஊதிய குடும்ப விடுப்பு மற்றும் மருத்துவ விரிவாக்கம் போன்ற நான்கு முக்கிய பிரச்சினைகளில் கவனம் செலுத்துவது வசீர் வகுத்துள்ள திட்டமாகும்.
பிபிசி 2018 ஆம் ஆண்டு தேர்ந்தெடுத்த மிகச்சிறந்த 100 பெண் ஆளுமைகள் பட்டியலில் வசீரும் இடம்பெற்றார்.
மேற்கோள்கள்
பகுப்பு:வாழும் நபர்கள் பகுப்பு:1991 பிறப்புகள் பகுப்பு:ஆப்கானித்தான் நபர்கள்
பிரமனூர்
பிரமனூர் (பிரமனூர்/ பிராமனூர்) இந்தியாவின், தமிழ்நாடு மாநிலத்தில், சிவகங்கை மாவட்டம், திருப்புவனம் ஊராட்சி ஒன்றியத்தில் உள்ள ஒரு கிராமம் ஆகும். பண்டைய கைலாச நாதர் கோவில், இந்த கிராமத்தில் அமைந்துள்ளது.
பெயர்காரணம்
கைலாச மலையிலிருந்து கொண்டு வந்த லிங்கத்தை பிரம்மா இவ்விடத்தில் வைத்து பூசித்தார். சிவபெருமானிடம் பிரம்மா வேண்டிய படி, இத்தலத்திற்கு பிரமனூர் என்று அழைக்கப்படுகிறது.
வெளி இணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:சிவகங்கை மாவட்டத்திலுள்ள கிராமங்கள்
பெக்டின்
thumb|Pectin, a bio polymer of (among other constituents) D-galacturonic acid, shown here in a powder form பெக்டின் (பண்டைக் கிரேக்கம்: πηκτικός pēktikós, "congealed, curdled" )நிலப்பரப்பு தாவரங்களின் முதன்மை செல் சுவர்களில் அடங்கிய கட்டமைப்பு ஹீட்டோபாலிசா்கரைடு. இது முதன்முதலில் தனிமைப்படுத்தப்பட்டு 1825 ஆம் ஆண்டில் ஹென்றி ப்ரகோன்னாட்டால் விவரிக்கப்பட்டது. இது வணிகரீதியாக வெளிறிய பழுப்பு நிறத்தில் வெள்ளை நிறமாக தயாரிக்கப்படுகிறது, இது முக்கியமாக சிட்ரஸ் பழங்களில் இருந்து பிரித்தெடுக்கப்படுகிறது, மேலும் உணவிலும் குறிப்பாக ஜாமிலும் ஜெல்லியிலும் பயன்படுத்தப்படுகிறது. இது பழ சாறுகள் மற்றும் பால் பானங்களில் ஒரு நிலைப்படுத்தியாகவும்,  உணவுகளில் இது இனிப்பு நிரப்பியாகவும் பயன்படுத்தப்படுகிறது மேலும் மருந்துகளிலும் பயன்படுத்தப்படுகிறது.
பந்திங்
பந்திங், (மலாய்: Banting; ஆங்கிலம்: Banting; சீனம்: 万津); என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் அமைந்து உள்ள ஒரு நகரம்.
பந்திங் சுற்றுப்புறங்களில் மலைகள், காடுகள் மற்றும் வேளாண்மைப் பண்ணைகள் உள்ளன. சிலாங்கூரின் முன்னாள் அரச நகரமான ஜுக்ரா, பந்திங் நகரத்திற்கு அருகில்தான் அமைந்து உள்ளது. இந்த நகருக்கு மிக அருகில் மோரிப் கடற்கரைகள் உள்ளன.
1950-ஆம் ஆண்டுகளில் பந்திங் சுற்று வட்டாரங்களில் நிறைய ரப்பர் தோட்டங்கள்; தென்னை தோட்டங்கள்; காபி தோட்டங்கள்; இருந்தன. அவற்றுள் தமிழர்கள் அதிகமாக வாழ்ந்தார்கள்.
வரலாறு
1882-ஆம் ஆண்டில் சிலாங்கூர் பந்திங், ஜூக்ரா, பெர்மாத்தாங் தோட்டம் உருவாக்கப் பட்டது. முதலில் இது ஒரு வாழைத் தோட்டம். பின்னர் ஆமணக்கு (castor) தோட்டம்; அதன் பின்னர் காபி பயிர்த் தோட்டம். அதற்கு அடுத்து தென்னைத் தோட்டமாக மாறியது. இந்தத் தோட்டத்திற்குத் தமிழர்கள் ஒப்பந்த தொழிலாளர்களாகக் கொண்டு வரப் பட்டார்கள்.
இந்தத் தோட்டத்தில் வேலைக்கு அமர்த்தப்பட்ட தமிழர்கள் சொந்தமாகவே தங்களின் வீடுகளைக் கட்டிக் கொள்ள அனுமதிக்கப் பட்டார்கள். அவர்களின் வீடுகள் தோட்டம் முழுவதும் ஆங்காங்கே பரவி இருந்தன.
தமிழ்ப்பள்ளிகள்
பந்திங் வட்டாரத்தில் 6 தமிழ்ப்பள்ளிகள் உள்ளன.
தெலுக் டத்தோ தமிழ்ப்பள்ளி
பந்திங் சுற்றுவட்டாரத்தில் இயங்கிய தெலுக் டத்தோ தமிழ்ப்பள்ளி; பந்திங் தோட்டத் தமிழ்ப்பள்ளி; கணேசா வித்யாசாலை தமிழ்ப்பள்ளி; சுங்கை சீடு தோட்டத் தமிழ்ப்பள்ளி; மற்றும் பந்திங் பட்டணத் தமிழ்ப்பள்ளி ஆகிய ஐந்து தமிழ்ப்பள்ளிகளை ஒன்றிணைத்து கூட்டுத் தமிழ்ப்பள்ளியாக 1986-ஆம் ஆண்டு தெலுக் டத்தோ தமிழ்ப்பள்ளி இயங்கத் தொடங்கியது.
மூன்று மாடி கட்டிடம்
1991-ஆம் ஆண்டு முன்னாள் பொதுப் பணித் துறை அமைச்சர் துன் சாமிவேலு அவர்களின் ஆதரவுடன் மேலும் நான்கு வகுப்பறைகள் கட்டப் பட்டன. மாணவர்களின் எண்ணிக்கை தொடர்ந்து உயர்ந்து கொண்டு இருந்ததால் பொதுப் பணி துறை அமைச்சு மூன்று மாடி கட்டிடம் ஒன்றை நிறுவியது.
தற்சமயம் 18 வகுப்பறைகள், மூன்று பாலர் பள்ளி, கணினி அறை, அறிவியல் கூடம், வாழ்வியல் பட்டறை, நல்லுரை வழிக்காட்டி பிரிவு அறை, நூல்நிலையம், குறை நீக்கல் அறை, பெரிய சிற்றுண்டிச் சாலை, திடல் போன்ற போதுமான வசதிகளுடன் சிறந்த தமிழ்ப்பள்ளியாகத் திகழ்கிறது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:கோலா லங்காட் மாவட்டம்
டாம் ஹாலண்ட்
தாமஸ் ஸ்டான்லி ஹாலண்ட் (Thomas Stanley Holland, பிறப்பு: 1 சூன் 1996) ஒரு இங்கிலாந்து நாட்டு நடிகர் ஆவார். இவர் இங்கிலாந்தில் உள்ள பிரிட் என்ற பள்ளியில் பட்டம் பெற்றார். இவர் 2016 ஆம் ஆண்டு முதல் கேப்டன் அமெரிக்கா: சிவில் வார், ஸ்பைடர்மேன்: ஹோம்கம்மிங் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம், இசுபைடர்-மேன்: பார் பிரம் ஹோம் (2019) போன்ற திரைப்படங்களில் மாவல் திரைப் பிரபஞ்சம் கதாபாத்திரமான ஸ்பைடர் மேன் (சிலந்தி மனிதன்) என்ற மீநாயகன் கதாபாத்திரத்தில் நடித்ததன் மூலம் எல்லோராலும் அறியப்படும் நடிகர் ஆனார். 2017 ஆம் ஆண்டில் பாஃப்டா ரைசிங் ஸ்டார் விருது வென்றார் என்பது குறிப்பிடத்தக்கது.
ஆரம்ப வாழ்க்கை மற்றும் கல்வி
ஹொலண்ட் 1 சூன் 1996 ஆம் ஆண்டு கிங்ஸ்டன் உப்பின் தேம்ஸ, லண்டனில் பிறந்தார். இவரின் தாயார் நிகோலா எலிசபெத் ஒரு புகைப்பட கலைஞர் மற்றும் தந்தை டோமினிக் ஹாலந்து ஒரு நகைச்சுவையாளர் மற்றும் ஆசிரியர். இவருக்கு மூன்று சகோதரர்கள் உண்டு. இவரின் தந்தை வழி தாத்தா, பாட்டியினர் மாண் தீவு மற்றும் அயர்லாந்து நாட்டை சேர்த்தவர்கள்.
ஹொலண்ட் தனது ஆரம்ப பள்ளி படிப்பை விம்பிள்டன், லண்டனில் உள்ள டான்ஹெட் என்ற ரோமன் கத்தோலிக்க பள்ளியில் படித்தார். அதைத் தொடர்ந்து விம்பிள்டன் உள்ள விம்பிள்டன் கல்லூரியில் 2012 ஆம் ஆண்டு வரையும் கல்வி பயின்றார். தனது பள்ளி காலத்தில் நடனம் மீது ஆர்வம் கொண்ட ஹொலண்ட் வருங்காலத்தில் ஒரு நடனம் ஆடுபவராய் வர வேண்டும் என்று ஆசைப்பட்டார். விம்பிள்டன் கல்லூரியின் பின்னர் அவர் கலை மற்றும் தொழில்நுட்பத்திற்கான பட்டத்தை பிரிட் பள்ளியில் பெற்றார்.
வெளி இணைப்புகள்
பகுப்பு:1996 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகர்கள் பகுப்பு:ஆங்கிலேயத் திரைப்பட நடிகர்கள் பகுப்பு:ஆங்கிலேய நாடக நடிகர்கள் பகுப்பு:ஆங்கிலேய குழந்தை நட்சத்திரங்கள்‎ பகுப்பு:ஆங்கிலேய குரல் நடிகர்கள்‎ பகுப்பு:மீநாயகன் திரைப்பட நடிகர்கள்
செறுகடம்பூர் கற்பக விநாயகர் மற்றும் விசுவநாத சுவாமி கோயில்
செறுகடம்பூர் கற்பக விநாயகர் மற்றும் விசுவநாத சுவாமி கோயில் தமிழ்நாட்டில் தஞ்சாவூர் மாவட்டம், செறுகடம்பூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விசுவநாதர், விசாலாட்சி சன்னதிகளும், விநாயகர், கஜலெட்சுமி, துர்க்கை, சண்டிகேஸ்வரர், பைரவர், சனி, சூரியன், அண்ணாமலையார், பிரம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. மார்கழி மாதம் திருவாதிரை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லீ ஜியுன்
வெளி இணைப்புகள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:தென் கொரிய தொலைக்காட்சி நடிகைகள் பகுப்பு:தென் கொரியத் திரைப்பட நடிகைகள் பகுப்பு:தென் கொரிய பாடகிகள்
பம்பாய் கலவை
பாம்பே கலவை (பாம்பே மிக்சர்)(Bombay mix) என்பது ஒரு இந்தியச் சிற்றுண்டி கலவையாகும். இது வடமாநிலங்களில் நம்கீன் என அறியப்படுகிறது. இச்சிற்றுண்டி வறுத்த பருப்பு, கடலை, கடலைப்பருப்பு, கடலை மாவு கந்தியா, மக்காச்சோளம், எண்ணெய், அரிசி பொரி, வறுத்த வெங்காயம் மற்றும் கறிவேப்பிலை போன்ற காரமான உலர்ந்த பொருட்களின் மாறுபட்ட கலவையைக் கொண்டுள்ளது. இவை அனைத்தும் உப்பு மற்றும் கொத்தமல்லி மற்றும் கடுகு விதைகளை உள்ளடக்கிய மசாலா கலவையுடன் சுவைக்கப்படுகிறது.
வகைகள்
பல்வேறு பகுதிகளில் இது அப்பகுதிக்கேற்ப தனிச்சுவையுடன் தயாரிக்கப்படுகிறது.
மேற்கோள்கள்
பகுப்பு:மும்பை பண்பாடு பகுப்பு:இந்திய நொறுக்குத்தீனி வகைகள் பகுப்பு:இந்திய உணவுகள்
தடச்சி
தடச்சி என்பது ஒருவகைத் தாவரமாகும். இதன் ஆங்கிலப் பெயர் பால்சா (Phalsa) மற்றும் தாவரப் பெயர் கிருவியா ஆசியாடோகா வார் வெஸ்டிடா (Grewia asiatoca var vestita) என்பதாகும். உயரமான மலைப்பகுதிகளில் நன்கு வளரும். இந்தியாவில் பஞ்சாப், ஹரியானா, உத்தரப்பிரதேசம், ஆந்திரப்பிரதேசம் ஆகிய பகுதிகளில் விளைவிக்கப்படுகின்றது. இப்புதர்ச்செடியிலிருந்து நார் எடுத்து கயிறு தயாரிக்க பயன்படுத்துகிறார்கள். இதன் பழங்கள் உண்ணப்படுகின்றன. கருஞ்சிவப்பு கலந்த பழுப்பு நிறப் பழங்கள் மே - ஜூன் மாதங்களில் கிடைக்கின்றன. இப்பழ விதைகள் மூலமாக இனப்பெருக்கம் செய்யப்படுகிறது. ஒரு குத்துச்செடியிலிருந்து 5 முதல் 6 கிலோ பழங்கள் கிடைக்கும்.
மேற்கோள்கள்
பகுப்பு:மருத்துவத் தாவரங்கள்
இறைவன் கோயில்
வரலாறு
ஹவாய் ஆதீனத்தைச் சேர்ந்த, சிவாய சுப்பிரமுனிய சுவாமிகள், சிவபெருமானின் தரிசனத்தைப் பெற்ற இடத்திலேயே, இவ்வாலயம் அமைக்கப்படுகின்றது. சிவாகமங்களுக்கு உட்பட்டதாகவும், ஆயிரமாண்டுகள் நின்று நிலைக்கத் தக்கதாகவும், கையை அன்றி, எவ்வித பொறியுதவியும் இல்லாமல் இவ்வாலயம் கட்டப்படவேண்டும் என்ற சிவாய சுப்பிரமுனிய சுவாமிகளின் ஆணைப்படியே இவ்வாலயம் அமைக்கப்பட்டு வருகின்றது. 1980களின் பிற்பகுதியில், கணபதி ஸ்தபதியால், இக்கோயிலுக்கான நிருமாண வடிவமைப்பு பூர்த்தியானது. 1990இலிருந்து, பெங்களூரில் ஆயிரத்துக்கும் மேற்பட்ட கருங்கற்பாளங்கள் மூலம், சிற்ப வேலைப்பாடுகள் நடந்து வருவதுடன், 2001 இலிருந்து, அவை கப்பல் மூலம் ஹவாய்க்கு அனுப்பப்பட்டு, அங்குள்ள சிற்பிகள் மூலம் பொருத்தப்பட்டு, ஆலயத் திருப்பணிகள் இடம்பெற்று வருகின்றது. 2017இல், 3.2 மில்லியன் பவுண்டு நிறையுள்ள ஆலயப்பாகங்கள் கொணரப்பட்டு, ஆலயம் நிறைவுறும் என்று எதிர்பார்க்கப்படுகின்றது.
கட்டுமானம்
பாரம்பரிய வழமை மாறாமல், உளிகளைக் கொண்டு, வெறும் கைகளாலேயே இவ்வாலயம் அமைக்கப்பட்டு வருகின்றது என்பது, இக்கோயிலின் சிறப்பம்சமாகும் தட்டும் போது ஒலியெழுப்பும் இசைத்தூண்களும் இங்கு அமைக்கப்பட்டு வருகின்றன. அகற்ற முடியாத, ஆனால் சுழலும் பந்துகளைத் தம் வாயில் ஏந்திய சிங்கங்களும் ஆறு தூண்களில் செதுக்கப்பட்டுள்ளதுடன், ஆறடி நீளமான தனிக்கல்லால் ஆன, கற்சங்கிலிகளும் கூட, அமைக்கப்பட்டு வருகின்றன.
தெற்கு நோக்கி அமைக்கப்படும் இக்கோயில், வாஸ்து சாத்திரத்துக்கு ஏற்பவே, அமைக்கப்பட்டு வருகின்றது. சிவாய சுப்பிரமுனிய சுவாமிகளின் ஆணைப்படி, இக்கோயிலுக்கு மின்னினைப்பு வழங்கப்படப் போவதில்லை.
அறுமுகம் கொண்ட அரியவகை பளிங்குருவான படிக இலிங்கமே இவ்வாலய மூலவராக அமைய இருக்கின்றது.சிவாய சுப்பிரமுனிய சுவாமிகளுக்கும், உள்ளூர் இரத்தினக்கல் வியாபாரியான அல்மித்ரா சியோன் எனும் பெண்மணிக்கும் கிடைத்த கனவுக் காட்சிகளை அடுத்து, அமெரிக்காவின் ஆர்கன்சா மாநிலப்பகுதியில், இக்கல் கண்டெடுக்கப்பட்டது. ஐம்பது மில்லியன் ஆண்டுகள் பழைமையானதாகக் கருதப்படும் இவ்விலிங்கக் கல், இயற்கையாகவே இதே வடிவில், சேற்றில் மூழ்கியதாகக் கிடைத்தது. 1987இல் இவ்விலிங்கம் ஹவாய்க்குக் கொணரப்பட்டபோது, உலகைக் காக்கும் அரிய சுயம்பு இலிங்கம் என்று,விழவெடுத்துக் கொண்டாடப்பட்டது முன்மண்டபம் முதலான பல பகுதிகள் கட்டிமுடிக்கப்பட்டு விட்டன. 2017இல், இக்கோயில், தற்போதைய ஆதீன முதல்வர், போதிநாத வேலன் சுவாமியின் தலைமையில் திருக்குடமுழுக்குக் காணும் என எதிர்பார்க்கப்படுகின்றது.
வெளி இணைப்புகள்
பகுப்பு:ஹவாய் பகுப்பு:அமெரிக்க இந்துக் கோவில்கள்
எருமைக்கள்ளி முள்ளியான்
எருமைக்கள்ளி முள்ளியான் (Chorizanthe fimbriata) இது ஒரு பூக்கும் தாவரங்களில் ஆண்டுத் தாவரம் ஆகும். பொதுவாக கலிபோர்னியா பகுதிகளிலும் வடக்கு பாகா கலிபோர்னியா பகுதிகளிலும் காணப்படுகிறது.
வாழிடம்
இத்தாவரம் சான் ஜசின்டோ மலைகளுக்கு உட்பிரதேசங்களில் மற்றும் தென் கலிபோர்னியாவின் பகுதிகளிலும் காணப்படுகிறது. இத்தாவரம் வாழும் பகுதி கடலோரம் ஆகும்.
உணவு
இத்தாவரத்தின் பாகங்கள் அனைத்துமே உணவாக உண்ணப்படுகிறது.
ஹரஹர மஹாதேவகி
கதை
தேர்தலில் வெற்றி பெற வேண்டும் என்ற நோக்கில் பெண்களை குறிவைத்து ஒப்பனைப் பொருட்கள் அடங்கிய பை ஒன்று ஆளுங்கட்சியால் அனைவருக்கும் இலவசமாக வழங்கப்படுகிறது. முதலமைச்சராக வேண்டும் என்ற ஆசையில் அதே கட்சியில் இருக்கும் முக்கிய தலைவரான ரவிமரியா அந்த ஒப்பனைப் பைகளில் ஒன்றில் வெடிகுண்டை வைத்து அதனை கருணாகரன், மொட்டை ராஜேந்திரனிடம் ஆகியோரிடம் கொடுத்து தன்னுடைய கட்சித் தலைவர்கள் பங்குபெறும் கூட்டத்தில் வைத்து வெடிக்கச் சொல்கிறார்.
சி. கே. நாயுடு வாழ்நாள் சாதனையாளர் விருது
'''படைத்தலைவர் சி. கே. நாயுடு வாழ்நாள் சாதனையாளர் விருது' (C. K. Nayudu Lifetime Achievement Award'') என்பது இந்திய துடுப்பாட்ட விளையாட்டிற்கு இணையற்ற பங்களிப்பை வழங்கிய நபர்களுக்கு இந்தியத் துடுப்பாட்டக் கட்டுப்பாடு வாரியத்தால் வழங்கப்படும் ஒரு விருது ஆகும். இது முன்னாள் துடுப்பாட்ட வீரருக்கு இவ்வாரியம் வழங்கும் உயரிய கௌரவமாகும்.
ஹரஹர மஹாதேவகி
கதை
நாயகன் கவுதம் கார்த்திக், துக்க வீட்டில் நடக்கும் இறுதிசடங்குகளை முன்நின்று நடத்தும் ஒருங்கிணைப்பு நிறுவனம் ஒன்றை நடத்தி வருகிறார். இந்நிலையில், கவுதம் கார்த்திக்கும் அவரது காதலியான நிக்கி கல்ராணிக்கும் இடையே ஏற்படும் மனக்கசப்பால் இருவரும் பிரிந்து விடுகின்றனர். இதையடுத்து காதலித்த போது இருவரும் ஒருவருக்கொருவர் கொடுத்த பரிசுப் பொருட்களை திரும்பப் பெறுவதாக முடிவு செய்கின்றனர். அந்த பொருட்களை தேர்தலின் போது வழங்கப்பட்ட பையில் போட்டு எடுத்துச் செல்கின்றனர்.
ஹரஹரமஹாதேவகி என்ற விடுதியில் வந்து தங்கும் பணக்கார தம்பதியின் பெண் குழந்தை கடத்தப்படுகிறது. காவல் துறையை நாடாமல் ஒரு கோடி பணத்தை ஒப்படைத்தால் குழந்தையை ஒப்படைப்போம் என்று கடத்தல் பேர்வழி லிங்கா மிரட்டல் விடுக்கிறார். அதனால் கேட்ட பணத்தை அரசியல் கட்சி பையில் சொன்ன இடத்தில் வைத்து விட்டு வந்து விடுகின்றனர்.
சி. கே. நாயுடு வாழ்நாள் சாதனையாளர் விருது
வரலாறு
கே.என்.பிரபு மட்டுமே இவ்விருதை வென்ற ஒரே விளையாட்டுப் பத்திரிகையாளர் ஆவார். ராசீந்தர் கோயல், பத்மகர் சிவால்கர் மற்றும் பி.பி. நிம்பல்கர் ஆகியோர் மட்டுமே ஐந்து நாள் துடுப்பாட்டப் போட்டி அல்லாத துடுப்பாட்ட வீரர்களாக கௌரவிக்கப்பட்டனர்.
ஹரஹர மஹாதேவகி
கதை
கள்ள நோட்டை நல்ல நோட்டாக மாற்றினால் தரகு தொகை கிடைக்கும் என்ற ஆசையில் பாலசரவணன் இரண்டு லட்சத்தை அரசியல் கட்சி பையில் வைத்து மாற்றுவதற்காக எடுத்து வரும் போது தொலைந்து விட பையைத் தேடி அலைகிறார்.
சி. கே. நாயுடு வாழ்நாள் சாதனையாளர் விருது
விருது
சி. கே. நாயுடு வாழ்நாள் சாதனையாளர் விருது ஒரு கோப்பை, பாராட்டுப் பத்திரம் மற்றும் ₹25 லட்சம் ரொக்கப் பரிசு ஆகியவற்றை உள்ளடக்கியதாகும்.
மேற்கோள்கள்
பகுப்பு:துடுப்பாட்ட விருதுகள் பகுப்பு:இந்திய விளையாட்டு விருதுகள்
ஹரஹர மஹாதேவகி
கதை
இந்நிலையில், சம்பந்தமில்லாத இந்த நான்கு சம்பவங்களும் ஹரஹரமஹாதேவகி என்ற விடுதியில் சந்திக்க வேண்டிய நிலை ஏற்படுகிறது. இந்த சம்பவத்தின் போதுதான் காவல் அதிகாரியாக ஆர்.கே. சுரேஷ் வருகிறார். ராஜேந்திரனிடம் இருக்கும் வெடிகுண்டு பை, கௌதம், நிக்கி கொடுத்த பொருட்களை எடுத்து வைத்திருக்கும் பை, பாலா சரவணனிடம் இருக்கும் கள்ள நோட்டுப் பை, லிங்கா கேட்கும் ஒரு கோடிப் பை, உச்சக்கட்டத்தில் வரும் பாம்புப் பை என ஒவ்வொரிடமும் கைமாறி செல்ல இறுதியில் யார் கைக்கு பணம் கிடைத்தது, உண்மையான வெடிகுண்டு வெடித்ததா, ரவி மரியா முதலமைச்சர் ஆனாரா, பால சரவணனின் பணம் என்ன ஆனது, அதன் பின்னணியில் என்ன நடந்தது, கடத்தல் பேர்வழியிடமிருந்து குழந்தை மீட்கப்பட்டதா, கடைசியில் கவுதம் கார்த்திக் - நிக்கி கல்ராணியின் காதல் என்ன ஆனது, இருவரும் ஒன்று சேர்ந்தார்களா என்ற வினாக்களுக்கு விடையாக அமைகிறது படத்தின் மீதிக்கதை.
தயாரிப்பு
2016 ஆம் ஆண்டு நவம்பர் மாதம் இப்படத்தின் பணிகள் துவங்கின. ஸ்டுடியோ கிரீன் மற்றும் தங்கம் சினிமாஸ் ஆகியன சேர்ந்து இந்தத் திரைப்படப் பணிகளைத் துவங்கின. அறிமுக இயக்குநரான சந்தோஷ் பீட்டர் ஜெயகுமார் இயக்கிய இப்படத்தில், கௌதம் கார்த்திக் மற்றும் நிக்கி கல்ரானி ஆகியோரின் முன்னணி பாத்திரங்களில் நடித்தனர். படத்தின் பெயரான ஹரா ஹரா மஹாதேவக்கி என்ற பெயரை அறிவிக்கும் நிகழ்ச்சியில், ராஜேந்திரன் மற்றும் ரவி மரியா ஆகியோர் கலந்து கொண்டனர்.
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2017 தமிழ்த் திரைப்படங்கள் பகுப்பு:வயதுவந்தோருக்கான நகைச்சுவைத் தமிழ் திரைப்படங்கள்
அமோனியம் சயனைடு
பயன்கள்
கரிமத் தொகுப்புவினைகளில் அம்மோனியம் சயனைடு பயன்படுகிறது. இது நிலைத்தன்மையின்றி இருப்பதால் வணிகரீதியாக விற்பனை செய்யப்படுவதில்லை.
தயாரிப்பு
குறைவான வெப்பநிலையில் நீரிய அமோனியா கரைசலில் குமிழெழும் ஐதரசன் சயனைடு செலுத்தி அம்மோனியம் சயனைடு தயாரிக்கலாம்.
அமோனியம் கார்பனேட்டுடன் கால்சியம் சயனைடு சேர்த்தும் இதைத் தயாரிக்கலாம்.
உலர்நிலையில், பொட்டாசியம் சயனைடு அல்லது பொட்டாசியம் பெரோசயனைடுடன் அமோனியம் குளோரைடு சேர்ந்த கலவையை சூடாக்கும் போது அமோனியம் சயனைடு ஆவியாக உருவாகிறது. இந்த ஆவியைச் சுருங்கச் செய்து அம்மோனியம் சயனைடு படிகங்கள் தயாரிக்கப்படுகிறது.
வினைகள்
அமோனியம் சயனைடு அமோனியா மற்றும் ஐதரசன் சயனைடாக சிதைவடைகிறது. பெரும்பாலும் ஐதரசன் சயனைடின் கருப்பு பலபடியாகவே ஐதரசன் சயனைடு உருவாகிறது.
மேலும், அம்மோனியம் சயனைடு பல உலோக உப்புகளின் கரைசல்களுடன் இணைந்து இரட்டைச் சிதைவு வினைகளில் பங்கேற்கிறது. கிளையாக்சாலுடன் வினைபுரிந்து கிளைசீன் என்ற அமினோஅசிட்டிக் அமிலத்தை உருவாக்குகிறது.
கீட்டோன்களுடன் வினைபுரிந்து அமினோநைட்ரைல்களை உருவாக்குகிறது.
நச்சுத் தன்மை
அம்மோனியா நைட்ரேட்டின் திடவடிவமும் அதன் கரைசலும் அதிக நச்சு தன்மை கொண்டவை. இதனை உட்கொள்வது மரணத்தை ஏற்படுத்தும். திட அம்மோனியா நைட்ரேட் சிதைவடைந்தால் அம்மோனியாவும், மிகவும் நச்சுத்தன்மை உடைய ஐதரசன் சயனைடும் வெளிப்படுகின்றன என்பதை கவனத்தில் கொள்ள வேண்டும்.
வேதியியல் பகுப்பாய்வு
ஐதரசன் சயனைடின் அடிப்படை கட்டமைப்பு: ஐதரசன் 9.15%, கார்பன் 27,23%, நைட்ரசன் 63,55%. என்பதாகும்.
அமோனியம் சயனைடை குறைந்த வெப்பநிலையில் சூடுபடுத்தும் போது அது அமோனியாகவும் ஐதரசன் சயனைடாகவும் சிதைவடைகிறது. அவ்வாறு சிதைவடையும் வாயுக்களைப் பிடித்து பகுப்பாய்வு செய்யமுடியும். அமோனியாவை தரம் பார்த்தல் அல்லது மின்முனை தத்துவத்தின் அடிப்படையில் பகுப்பாய்வு செய்யலாம். ஐதரசன் சயனைடை நீர்த்த கரைசலை வெள்ளி நைட்ரேட்டு சோதனை மூலமாகவோ தேர்ந்தெடுக்கப்பட்ட அயனி மின்முனை முறை மூலமாகவோ பகுப்பாய்வு செய்யவியலும்.
மேற்கோள்கள்
பகுப்பு:சயனைடுகள் பகுப்பு:அமோனியம் சேர்மங்கள்
ஹரிலால் ஷா
ஹரிலால் ராய்ஷி ஷா (14 ஏப்ரல் 1943 – 11 ஜூன் 2014) கென்யாவிலுள்ள நைரோபியை சார்ந்த கிழக்கு ஆப்பிரிக்க கிரிக்கெட் வீரர் ஆவார். இவர் அணி 1975 உலகக் கோப்பையில் மூன்று சர்வதேச ஒருநாள் சர்வதேச போட்டிகளில் விளையாடியுள்ளார்.
ஹரிலால் ஷா நடுநிலையில் விளையாடும் மட்டையாளர் ஆவார். அவர் உலகக் கோப்பைக்கு முன்னர் டான்டவுனில் இலங்கைக்கு எதிரான முதல்-தர ஆட்டத்தில் விளையாடினார், அதில் 59 மற்றும் 33 ஓட்டங்களை அடித்தார். உலகக் கோப்பையின் மூன்று இன்னிங்ஸ்களில் அவர் 6 ரன்கள் மட்டுமே எடுத்தார். நியூசிலாந்திற்கும் இந்தியாவிற்கும் எதிரான முதல் இரண்டு ஆட்டங்களில் இவர் ஒரு ரன் கூட அடிக்காமல் வெளியேறினார்.இங்கிலாந்துக்கு எதிரான ஆட்டத்தில் மட்டும் 6 ரன்களை அடித்தார்.
ஓய்வு பெற்ற பின், 1999 களில் இங்கிலாந்தில் நடந்த உலகக் கோப்பை போட்டியில் கென்ய தேசிய அணியை அவர் நிர்வகித்தார். அதன் பின்னர் அந்த அணியில் வீரர்கள் சேர்க்கையையும் இவர் நிர்வகித்தார்.
குலுமை
குலுமை விளைந்த நெல்மணிகளை கொட்டி வைக்க வீடுகள் தோறும் தானிய சேமிப்பு கிடங்கு(குலுமை) இருப்பது வழக்கம். தானிய குலுமையின் எண்ணிக்கை, உயரத்தை வைத்து விவசாயி நெல், தானியச் செல்வங்களை மதிப்பிடலாம். சாதாரணமாக மூன்றில் இருந்து 10 அடுக்கு வரை தானிய சேமிப்பு குலுமை இருக்கும். மண்ணால் தயாரிக்கப்பட்ட இவை கிணறு உறைபோன்று வட்டமாக இருக்கும். ஒன்றின் மேல் ஒன்றாக அடுக்கி, தானியங்களை சேமித்து வைப்பர். குலுமையின் மேல் பகுதியில் நெல்லை கொட்டுவர். கீழ் துவாரத்தில் தேவைக்கேற்ப நெல்லை எடுக்கலாம். இக்குலுமைகள் நீண்ட காலம் இருக்க சாணத்தால் குலுமையில் பூசி பராமரித்து வருவர். இதன் காரணமாக குலுமைக்குள் பூச்சி, வண்டு நெருங்காது. முப்போகம் விளைந்த நெல் மணிகள் குலுமைகளில் நிறைந்திருக்கும். வீட்டு தேவை, விற்பனைக்கும், விதைப்பிற்கென தேவைக்கேற்ப நெல் மணிகளை தனி குலுமைகளில் வைத்திருப்பர்.
குறையும் குலுமை
நாளடைவில் விவசாயம் குறைந்து வருவதால், இதன் பயன்பாடும் குறைந்து வருகிறது. உரிய பராமரிப்பும் இல்லாததால் குலுமைகள் சேதமடைந்து, விவசாயிகள் வீடுகளில் காட்சி பொருளாக மட்டுமே உள்ளன.
=== மேற்கோள்கள் ===
அறிஞர் அண்ணா அரசினர் மகளிர் கலைக் கல்லூரி, வாலாஜாபேட்டை
அறிஞர் அண்ணா அரசினர் மகளிர் கலைக்கல்லூரி இந்தியாவின் தமிழ்நாட்டில், இராணிப்பேட்டை மாவட்டத்தின் வாலாஜாபேட்டையில் செயற்பட்டுவரும் தமிழக அரசின் கலை அறிவியல் கல்லூரியாகும். இக்கல்லூரி 1968ஆம் ஆண்டில் தொடங்கப்பட்டது. தற்போது திருவள்ளுவர் பல்கலைக்கழகத்தின் உறுப்புக் கல்லூரியாக செயற்பட்டு வருகிறது.
வெளியிணைப்புகள்
பகுப்பு:இராணிப்பேட்டை மாவட்டத்திலுள்ள அரசினர் கலைக் கல்லூரிகள்
உருபுமயக்கம்
ஒரு வேற்றுமை உருபு நிற்க வேண்டிய இடத்தில் வேறொரு வேற்றுமை உருபு வந்தாலும், பொருள் மாறுபடாது இருப்பது உருபுமயக்கம் எனப்படும்.
எடுத்துக்காட்டு
காலத்தினால் செய்த நன்றி
இத்தொடருக்கு, தக்ககாலத்தில் செய்த உதவி என்பது பொருள். காலத்தினால் என்னும் சொல்லின் ஈற்றில், ஆல் என்னும் மூன்றாம் வேற்றுமை உருபு வந்துள்ளது. தனக்குரிய கருவிப்பொருளை உணர்த்தாமல்,ஏழாம் வேற்றுமைக்குரிய பொருளை உணர்த்துகிறது.அஃதாவது, இல் என்னும் ஏழாம் வேற்றுமை உருபு நிற்க வேண்டிய இடத்தில், ஆல் என்னும் மூன்றாம் வேற்றுமை உருபு வந்து, தனக்குரிய பொருளை உணர்த்தாமல் ஏழாம் வேற்றுமை உருபுக்குரிய இடப்பொருளை உணர்த்துகிறது. இவ்வாறு, ஒரு வேற்றுமை உருபு தன் பொருளை உணர்த்தாமல் மற்றொரு வேற்றுமையின் பொருளை உணர்த்தி வருமாயின், அஃது உருபு மயக்கம் எனப்படும்.
யாதன் உருபிற் கூறிற்றாயினும் பொருள்செல் மருங்கில் வேற்றுமை சாரும்.
சான்றுகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ் இலக்கணம்
பேயல் மாரி மாரியம்மன் கோயில்
பேயல் மாரி மாரியம்மன் கோயில் தமிழ்நாட்டில் தர்மபுரி மாவட்டம், பேயல்மாரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
2016 கோடைக்கால ஒலிம்பிக்கில் வில்வித்தைப் போட்டிகள்
2016 கோடைக்கால ஒலிம்பிக்கில் வில்வித்தைப் போட்டிகளும் இடம்பெற்றன. இந்தப் போட்டிகள் 2016 ஆகத்து 6 இல் தொடங்கி ஆகத்து 12 ஆம் நாளில் நிறைவுற்றன.
போட்டி
மொத்தமாக 128 வீரர்கள் பங்கேற்றனர். ஆடவர் தனிப் பிரிவு, பெண்டிர் தனிப் பிரிவு, ஆடவர் குழு, பெண்டிர் குழு என நான்கு பிரிவுகளில் போட்டியிட்டனர்.
இந்த நான்கு போட்டிகளும் உலக வில்வித்தை கூட்டமைப்பின் விதிகளுக்கு நடைபெற்றன. முதல் சுற்றில் 64 ஆடவரும், 64 பெண்டிரும் தனித்தனியாக பங்கேற்றனர். இவர்கள் 72 அம்புகளை எய்ய வேண்டும். இந்த சுற்றில் 64 பேரின் திறமையும் தரவரிசையில் இடம்பெற்றது.
தனி நபர் போட்டிகள்
தனி நபர் போட்டிகளில் பங்கேற்ற 64 பேரும் அடுத்த சுற்றுக்கு தேர்வாயினர். ஒரு தொகுப்புக்கு மூன்று அம்புகள் என கணக்கிட்டு, சிறப்பாக எய்யப்பட்ட அம்புகள் அடங்கிய ஐந்து தொகுப்புகளை தேர்ந்தெடுத்து அதன் மூலம் புள்ளிகள் கணக்கிடப்பட்டன. ஒவ்வொரு சிறந்த தொகுப்பை பெற்ற வீரருக்கும் இரண்டு புள்ளிகள் வழங்கப்பட்டன. இரு வீரர்களின் அம்புத் தொகுப்புகளும் ஒரே அளவிலான புள்ளிகளை பெற்றிருந்தால் இருவருக்கும் தலா ஒரு புள்ளி வழங்கப்படும். ஐந்து தொகுப்புகள் முடிந்த பின்னரும் இரு வீரர்கள் ஐந்துக்கு ஐந்து என சமபுள்ளிகளை பெற்றிருந்தால், மீண்டும் ஒரு போட்டி நடத்தப்படும். இருவருக்கும் ஒரு அம்பு வழங்கப்பட்டு, யாரொருவர் இலக்குக்கு நெருக்கமாக அம்பை பதியச் செய்கிறாரோ அவரே வெற்றியாளராக கருதப்படுவார்.
குழுப் போட்டிகள்
குறைந்த புள்ளிகளை பெற்ற நான்கு குழுக்கள் காலிறுதியில் வெளியேறுவர். ஏனையோர் காலிறுதிக்கு முன்னேறுவர்.
தகுதி
ஒவ்வொரு நாட்டில் இருந்தும் அதிகபட்சமாக ஆறு போட்டியாளர்கள் வில்வித்தைப் போட்டிகளில் பங்கேற்க அனுமதிக்கப்படுவர். அதிகபட்சமாக மூன்று ஆண்களும், மூன்று பெண்களுமே ஒரு நாட்டில் இருந்து பங்கேற்க முடியும்.
போட்டியை நடத்தும் நாடு என்பதால் பிரேசில் நாட்டின் சார்பாக ஆறு போட்டியாளர்கள் பங்கேற்கலாம். மேலும் ஆறு போட்டியாளர்களை மூவர் குழு தேர்வு செய்யும். மீதமுள்ள 116 போட்டியாளர்களை ஒவ்வொரு நாடும் தங்களுக்கு ஒதுக்கப்பட்டிருக்கும் இடங்களுக்கு ஏற்ப தேர்வு செய்து அனுப்பும்.
ஒலிம்பிக் வில்வித்தைப் போட்டிகளில் பங்கேற்க, ஒவ்வொரு போட்டியாளரும் கீழ்க்காணும் தகுதிகளை பெற்றிருக்க வேண்டும்.
2015 ஜூலை முதல் 2016 ஜூலை வரையில், உலகளவில் நடத்தப்பட்ட போட்டியொன்றில் மேற்கூறிய புள்ளிகளை போட்டியாளர்கள் பெற்றிருந்தால் மட்டுமே இப்போட்டியில் பங்கேற்க அனுமதிக்கப்படுவர்.
பங்கேற்கும் நாடுகள்
2916 கோடை ஒலிம்பிக் வில்வித்தைப் போட்டிகளில் 56 நாடுகளில் இருந்து வில்வீரர்கள் பங்குபற்றுகின்றனர்.
பதக்க அட்டவணை
பகுப்பு:விற்கலை பகுப்பு:2016 ஒலிம்பிக் விளையாட்டுக்கள் பகுப்பு:2016 கோடைக்கால ஒலிம்பிக் விளையாட்டுகள்
தூவானம் அருவி
தூவானம் அருவி (Thuvanam Waterfalls) கேரள மாநிலத்தின் சின்னார் கானுயிர்க் காப்பகத்தில் அமைந்துள்ளது. இந்த அருவியானது உடுமலைப்பேட்டை மற்றும் மறையூரை இணைக்கும் நெடுஞ்சாலையில் இருந்து பார்த்தால் தெரியும்.
மலையேறுவதற்கு இந்த அருவி ஒரு பொருத்தமான இடமாகக் கருதப்படுகிறது. மூணார் நகரத்திலிருந்து 60 கிலோமீட்டர் தொலைவில் இது அமைந்துள்ளது.
சின்னார் சரணாலயத்திற்கு மிகவும் உட்புறமாக தூவானம் அருவி அமைந்திருக்கின்றது. எனவே அருவிக்கு செல்லும் வழிகளிலெல்லாம் கேரளாவின் மற்ற பகுதிகளில் காண முடியாத வன விலங்குகள் மற்றும் வனத் தாவரங்கள் முதலியவற்றை இரசிப்பதற்கு சிறந்த இடமாக இச்சரணாலயம் திகழ்கிறது.
மேற்கோள்கள்
பகுப்பு:இடுக்கி மாவட்டத்திலுள்ள அருவிகள் பகுப்பு:இடுக்கி மாவட்டம்
அமினாத் பைசா
அமினாத் பைசா (Aminath Faiza) மாலத்தீவு  நாட்டைச் சேர்ந்த திவேகி மொழி கவிஞர் மற்றும் எழுத்தாளர் ஆவார். 1924 ஆம் ஆண்டு செப்டம்பர் மாதம் 23 ஆம் தேதியன்று இவர் பிறந்தார்.
கட்டுரையாளர், கடிதங்களின் பெண், புகழ்பெற்ற இலக்கியவாதி, பெண்களின் வெற்றியாளர் என பலவாறாக அழைக்கப்பட்ட பைசா ஆயிரக்கணக்கான இளம் பெண்கள் மற்றும் ஆண்களுக்கு உத்வேகம் அளித்த ஒரு தேசிய நபராக கருதப்படுகிறார். மாலத்தீவின் மிகச்சிறந்த எழுத்தாளர்கள் மற்றும் கவிஞர்களான மொகமத் அமீன், உசைன் சலாவுத்தீன் மற்றும் போடுஃபென்வால்கூகே சீதீ ஆகியோரால் வழிகாட்டப்பட்டவர் என்ற சிறப்புக்குரியவராவார்.
மாலத்தீவு குடியரசின் முதல் சனாதிபதி மொகமத்து அமீன் திதியால் உருவாக்கப்பட்ட 'திவேகி கவிஞர்களின் தோட்டம்' அமைப்பின் மூலம் தனது திறமைகளை வெளிப்படுத்தத் தொடங்கிய பைசா பல இதழ்கள் மற்றும் வெளியீடுகளில் தனது கவிதைப் படைப்புகளை வெளியிட்டு புகழ் பெற்றவராவார்.
சுயசரிதை
அமினாத் பைசா தனது 16 ஆவது வயதில் கவிதை எழுதத் தொடங்கினார். புகழ்பெற்ற கவிஞரும் பைசாவின் தாய் மாமனுமான மறைந்த போடுபென் வல்கூகே சீதி" எழுத்துகளால் பைசா ஈர்க்கப்பட்டார். அவருடைய கவிதைகள் எழுதி முடிக்கப்பட்டதும் பைசா அவற்றை மனப்பாடம் செய்து  பாடினார். 1950 ஆம் ஆண்டுகளில் பைசா தனது படைப்புகளை காட்சிப்படுத்தத் தொடங்கினார், அந்த சமயத்தில், மாலத்தீவின் முதல் சனாதிபதி மறைந்த முகமது அமீன் திதி திவேகி கவிஞர்கள் தோட்டம் என்ற பொருள் குறிக்கும் "லென் வெரிங்கே குல்சார்"  என்ற அமைப்பை உருவாக்கினார். இவ்வமைப்பில் அமினாத் பைசா  மாலத்தீவு கவிதையின் டெய்சி மலர் எனக் கருதப்பட்டார்.  அப்போது முதலாக பைசா தனது கவிதைகள் மற்றும் பிற படைப்புகளை பத்திரிகைகள் மற்றும் செய்தித்தாள்களில் வெளியிட்டார். மேலும் இவரது வாழ்க்கை முழுவதும்  எழுதப்பட்டவை புத்தகங்களாகவும் தொகுப்புகளாகவும்  வெளியிடப்பட்டன.  காதல், சமூகப் பிரச்சினைகள், மதம், தேசிய ஒற்றுமை மற்றும் தேசிய முக்கியத்துவம் மிக்க சந்தர்ப்பங்கள் உட்பட பல்வேறு தலைப்புகளில் இவர் கவிதை எழுதினார்.
மறைந்த சனாதிபதி முகமது அமீத் திதியால் மாலத்தீவில் நிறுவப்பட்ட முதல் அரசியல் கட்சியான இராயிதுங்கே முதாகத்திம் கட்சியின் ஆலோசனைக் குழுவில் பைசா பணியாற்றினார். முன்னாள் மதரசாத் -உல் சனியா பள்ளியின் துணை தலைமை ஆசிரியையாகவும் பைசா பணிபுரிந்தார். மாலத்தீவு வரலாற்று மற்றும் மொழியியல் ஆராய்ச்சி மையத்திலும் பணிபுரிந்தார். 27 ஆண்டுகளுக்கும் மேலாக மொழியியல் மற்றும் வரலாற்று ஆராய்ச்சிக்கான தேசிய மையத்தின் ஊழியரான அமினாத் பைசா  குடிமைப் பயிற்சி விதிகள் வேலை தொடர்பான வயது தொடர்பான தடைகளை ஏற்படுத்தியபோது மையத்தை விட்டு வெளியேறினார். ஆனாலும் தொடர்ந்து மையத்திற்கு ஆதரவாக இருந்தார். அந்த சமயத்தில் இவர் மாலத்தீவு அகராதியைத் தொகுக்க உதவினார்.
மாலத்தீவு கவிதைக்கான இவரது பங்களிப்பை அங்கீகரிக்கும் விதமாக, 1980 ஆம் ஆண்டில் தேசிய அங்கீகார விருது பைசாவுக்கு வழங்கப்பட்டது, பின்னர் 1996 ஆம் ஆண்டில் தேசிய விருதும் வழங்கப்பட்டது. 2011 ஆம் ஆண்டு பிப்ரவரி 5 அன்று இசுகந்தர் பள்ளியின் பொன்விழாவில் பைசா தனது கடைசி கவிதையை எழுதினார்.
பிப்ரவரி 25, 2011 அன்று பக்கவாதத்தால் பாதிக்கப்பட்ட இவர், தனது 86 வயதில் மாலைதீவு குடியரசின் மாலேயில் உள்ள இந்திரா காந்தி நினைவு மருத்துவமனையில் இறந்தார். வெள்ளிக்கிழமை தொழுகையைத் தொடர்ந்து மசுசித் அல் சுல்தான் மொகமத் தங்குருஃபானு அல் அவுசத்தில் இறுதிச் சடங்கு நடைபெற்றது. அரசியல் மற்றும் கலாச்சாரப் பிரமுகர்கள் பலர் கலந்து கொண்ட விழாவில் இவர் மாலே ஆ சகாரா கல்லறையில் அடக்கம் செய்யப்பட்டார். அகமது அப்பாசு, அமிநாத் அப்பாசு மற்றும் முகமது இல்மி ஆகிய மூன்று குழந்தைகள் பைசாவிற்கு உள்ளனர். எலீனா அகமது அப்பாசு, மோனா அகமது அப்பாசு, மெரினா அகமது அப்பாசு, காசிப் இல்மி, ஆதிப் இல்மி மற்றும் யத்யா இல்மி என்று  பைசாவிற்கு ஆறு பேரக்குழந்தைகள் இருக்கின்றனர்.
ஆசாத் மூப்பன்
ஆசாத் மூப்பன் (Azad Moopen பிறப்பு: ஏப்ரல் 15, 1953, கல்பகஞ்சேரி - கேரளா) ஒரு இந்திய சுகாதார தொழில்முனைவோர், மருத்துவர் மற்றும் தொழிலதிபர் ஆவார். இந்தியா மற்றும் மத்திய கிழக்கு நாடுகளில் 1987 ஆம் ஆண்டில் நிறுவப்பட்டு நடத்தப்படும் அஸ்தர் டி.எம். சுகாதார நிறுவனத்தின் தலைவர் மற்றும் நிர்வாக இயக்குநராகவும் உள்ளார். ஆசியா-பசிபிக் பகுதியில் பல சுகாதார வசதிகளை உருவாக்க்கி வருபவர்.
2010 ஆம் ஆண்டு அவருக்கு பிரவாசி பாரதீய சம்மான் விருதும், 2011 ஆம் ஆண்டு பத்மஸ்ரீ விருதும் வழங்கப்பட்டது.. போர்ப்ஸ் பத்திரிக்கையானது ஐக்கிய அரபு அமீரகத்தின் சிறந்த 100 இந்தியத் தலைவர்கள்" பட்டியலில் 6 வது இடத்தை தந்துள்ளது. மேலும் அரேபிய பிசினஸ் பத்திர்க்கையின்படி "மத்திய கிழக்கு நாடுகளில் உள்ள 50 பணக்கார இந்தியர்களில்" 29 வது இடத்தைப் தந்துள்ளது.
பிறப்பு
ஆசாத் மூப்பன் ஏப்ரல் 15, 1953 அன்று கேரளாவின் மலப்புறம் மாவட்டத்தில் உள்ள கல்பகஞ்சேரி என்ற கிராமத்தில் பிறந்தார். இவரின் தந்தை எம்.ஏ.மூப்பன் சுதந்திர போராட்ட வீரர் மற்றும் சமூகத் தலைவர் ஆவார்.
கல்வி
ஆசாத் மூப்பன் எம்.பி.பி.எஸ் படிப்பில் தங்கப் பதக்கம் வென்றவர் மற்றும் கேரளாவின் கோழிக்கோடு மருத்துவக் கல்லூரியில் பொது மருத்துவத்தில் முதுகலை பட்டமும் மற்றும் தில்லி பல்கலைக்கழகத்தில் மார்பு நோய் (Chest Diseases) குறித்த பட்டையப்படிப்பும் படித்தவர்.
மேற்கோள்கள்
பகுப்பு:பத்மசிறீ விருது பெற்ற மருத்துவத்துறையினர் பகுப்பு:பிரவாசி பாரதீய சம்மான் விருது பெற்றவர்கள் பகுப்பு:இந்திய முஸ்லிம்கள் பகுப்பு:1953 பிறப்புகள் பகுப்பு:இந்திய முஸ்லிம்கள் பகுப்பு:இந்தியத் தொழிலதிபர்கள்
பூந்தி நகரம்
பூந்தி (Bundi) இந்தியாவின் இராஜஸ்தான் மாநிலத்தின் பூந்தி மாவட்டத்தின் நிர்வாகத் தலைமையிட நகரம் ஆகும். இந்நகரத்தின் மக்கள்தொகை 1,04,457 ஆகும். பூந்தி நகரம் படிக்கிணறு, அரண்மனை மற்றும் கோட்டைக்கும் பெயர் பெற்றது. மேலும் இது முன்னாள் பூந்தி இராச்சியத்தின் தலைநகரம் ஆகும்.
புவியியல்
பூந்தி நகரம், கோட்டாவிலிருந்து 35 கிமீ தொலைவிலும், இராஜஸ்தான் மாநிலத் தலைநகரம் ஜெய்பூரிலிருந்து 210 கிமீ தொலைவிலும் உள்ளது. 25.44°N, 75.64°W பாகையில் அமைந்துள்ள பூந்தி நகரம், கடல் மட்டத்திலிருந்து 368 மீட்டர் உயரத்தில் உள்ளது. இந்நகரத்தின் மூன்று பக்கங்களிலும் ஆரவல்லி மலைத்தொடர்கள் உள்ளது. நான்கு நுழைவு வாயில்கள் கொண்ட கோட்டைச் சுவர்கள், இந்நகரத்தைச் சுற்றிலும் அமைந்துள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, பூந்தி நகரத்தின் மக்கள்தொகை 1,04,919 ஆகும். பூந்தி நகர மக்கள்தொகையில் ஆண்கள் 54,485 ஆகவும்; பெண்கள் 50,434 ஆகவும் உள்ளனர். சராசரி எழுத்தறிவு 82.04 % ஆகவுள்ளது. பாலின விகிதம், ஆயிரம் ஆண்களுக்கு 926 பெண்கள் வீதம் உள்ளனர். மக்கள் தொகையில் இந்துக்கள் 74.29 % ஆகவும்; இசுலாமியர் 21.47% ஆகவும்; சமணர்கள் 3.12% ஆகவும்; பிற சமயத்தவர்கள் 1.12% ஆகவும் உள்ளனர்.
கல்முளையான்
கல்முளையான் (Caralluma adscendens) என்ற இந்த தாவரம் பூக்கும் தாவர வகையைச் சேர்ந்தது ஆகும். இத்தாவரம் இந்தியா, இலங்கை, அராபியத் தீபகற்பம், சகாரா பாலைவனத்தை உள்ளடக்கிய பகுதிகள் மற்றும் வடக்கு ஆப்பிரிக்கா போன்ற பகுதிகளில் காணப்படுகிறது.
உபயோகம்
இத்தாவரத்தின் பாகங்கள் அனைத்துமே ஏதாவது மருந்துப்பொருளாகவே பயன்படுகிறது. பொதுவாக கிராமப்புறங்களில் இதன் இலைகள் சட்னி, மற்றும் ஊறுகாய் செய்து பயன்படுத்துகிறார்கள்.
மேலும் பார்க்க
|தென் ஆப்பிரிக தாவரங்கள்
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள் பகுப்பு:கீரைகள்
நடை (சிற்றிதழ்)
நடை என்பது இந்திய ஒன்றியம், தமிழ்நாட்டினெ, சேலத்தில் 1968 அக்டோபரில்  இருந்து காலாண்டிதழாக வெளிவந்த தமிழ் சிற்றிதழ் ஆகும். இதன் ஆசிரியர் பெயராக கோ. கிருஷ்ணசாமி என்று குறிப்பிடப்பட்டிருந்தது. ஆனாலும் இது பலரின் கூட்டு முயற்சியில் வெளியானது.
இலக்கிய இதழில் நவீன ஓவியங்களை முதலில் இந்த இதழ் அறிமுகப்படுத்தியது. இந்த இதழில்தான் ஞானக்கூத்தன் புதுக்கவிதை எழுதத் தொடங்கினார். இந்த இதழ் புத்தக வடிவத்தில், 'ஆனந்த விகடன்' (தற்போதைய குமுதம்) அளவில், கனத்த அட்டையுடன் தயாரிக்கப்பட்டது. எட்டு இதழ்கள்தான் ( இரண்டு வருடங்கள்) வெளிவந்தன.
படைப்புகள்
ந. முத்துசாமியின் சிறுகதைகளையும் நாடகத்தையும் நடை வெளியிட்டுள்ளது. சி. மணி, செல்வம் என்ற பெயரில் கவிதை, பழந்தமிழ் இலக்கியம் தொடர்பான கட்டுரைகள் எழுதியிருக்கிறார். புதுக் கவிதையும் யாப்பிலக்கணமும் பற்றிய சிறப்பு இணைப்பு குறிப்பிடத்தகுந்தது. வே. மாலி என்ற பெயரிலும் அவர் சோதனை ரீதியான கவிதைகள் எழுதியுள்ளார். நெஞ்சங்கவரும் கற்பனையும், அருமையான சொற்கட்டும். இறுக்கமான உருவ அமைதியும், நுணுகிய பார்வையும், ஆழ்ந்த பொருள் நயமும் கொண்ட ஜப்பானியக் கவிதைகள் செல்வம் மொழி பெயர்ப்பில் வந்தன.
எழுத்து இதழில் எழுதி வந்த வி. து. சீனிவாசன், இரா. அருள், எஸ். வைத்தீஸ்வரன் முதலியவர்கள் நடையில் கட்டுரைகள், கவிதைகள் எழுதினார்கள். வெ. சாமிநாதன் மார்க்ஸின் கல்லறையிலிருந்து ஒரு குரல் என்ற கட்டுரைத் தொடர் ஒன்றை எழுதினார். ‘விருந்து' என்ற தலைப்பில் புத்தக மதிப்புரைப் பகுதி பிரசுரமாயிற்று. எடுத்துக் கொண்ட புத்தகம் பற்றி விரிவாகவே மதிப்புரை எழுதப்பட்டது. ஓவியம் போன்ற கலைகள் பற்றியும் கட்டுரைகள் வெளியாயின. ஐராவதம், ஞானக்கூத்தன் போன்ற புதியவர்களும், அசோகமித்திரன், நகுலன், நீல. பத்மநாபன், மா. தக்ஷிணாமூர்த்தி, கோ. ராஜாராம் ஆகியோரும் நடையில் எழுதினார்கள்.
இரண்டு ஆண்டுகள் வெளிவந்த இந்த இதழ் பின்னனர் நிறுத்தப்பட்டது.
குறிப்புகள்
பகுப்பு:1960 களில் வெளிவந்த தமிழ் இதழ்கள் பகுப்பு:தமிழ்நாட்டுச் சிற்றிதழ்கள் பகுப்பு:நின்று போன தமிழ் இதழ்கள்
1719
1719 (MDCCXIX) ஒரு ஞாயிற்றுக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.
சோய் காங்கி
சோய் காங்க்ஹீ (Choi Kang-hee, பிறப்பு: மே 5, 1977) ஒரு தென் கொரிய நாட்டு நடிகை மற்றும் வானொலி டி.ஜே. ஆவார். இவர் 1995ஆம் ஆண்டு முதல் தங்க யூ, பரோடேச்ட் த பாஸ், ஹார்ட் டு ஹார்ட் போன்ற பல தொலைக்காட்சி தொடர்களிலும் மற்றும் மை ஸ்கேரி கேர்ள்  , மை லவ், பெஸ்ட்செல்லர்ஸ் போன்ற திரைப்படங்களிலும் நடித்துள்ளார்.
வெளி இணைப்புகள்
பகுப்பு:1977 பிறப்புகள் பகுப்பு:வாழும் நபர்கள் பகுப்பு:தென் கொரிய தொலைக்காட்சி நடிகைகள் பகுப்பு:தென் கொரியத் திரைப்பட நடிகைகள் பகுப்பு:தென் கொரிய விளம்பர நடிகைகள்
சியோப்பூர் (சட்டமன்றத் தொகுதி)
சியோப்பூர் (சட்டமன்றத் தொகுதி) (இந்தி: श्योपुर विधान सभा निर्वाचन क्षेत्र) (தொகுதி எண்:1) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சியோப்பூர் மாவட்டத்தில் அமைந்துள்ளது.
தற்போதைய சட்டமன்ற உறுப்பினர்
2013 மத்தியப் பிரதேச மாநில சட்டமன்றப் பொதுத்தேர்தலில் பாரதிய ஜனதா கட்சி சார்பில் துர்காலால் விஜய் என்பவர் சியோப்பூர் சட்டமன்றத் தொகுதியில் போட்டியிட்டு வெற்றி பெற்று தற்போதைய சட்டமன்ற உறுப்பினராக உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:சியோப்பூர் மாவட்டம்
செந்துளசி
செந்துளசி
செந்துளசி படா்ந்து வளரும் சிறு செடியினமாகும்.செந்துளசி பாா்பதற்கு துளசியை போன்றே இருப்பினும்,தண்டு இலைகள் அனைத்தும் செந்நிறமாகவே இருக்கும்.சற்று நீண்ட காம்பில் நீள்வட்ட இலை எதிரடுக்கில் கொண்டவை.இது அாிதான இனங்களில் ஒன்றாகும்.செடி முழுவதும் மருத்துவ குணமுடையது.இதில் கருந்துளசி என்ற மற்றொரு இனமும் உண்டு.
மாற்று பெயா்கள்
சிவதுளசி,சிவாலயம்,செச்சை,செந்துளசி,நீறணிந்தோன்
மருத்துவ குணம்
சமூலம் - விடத்தைப் போக்கும்,கபத்தை அறுக்கும்,பலகடி விடத்தையும்,முப்பிணியால் வரும் பல நோய்களையும் விரட்டும்.
மேற்கோள்கள்
பகுப்பு:செடிகள் பகுப்பு:மூலிகைகள் பகுப்பு:இந்தியத் தாவரங்கள் பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
பல்லவராயன்பேட்டை மீனாட்சி சுந்தரேஸ்வரர் கோயில்
பல்லவராயன்பேட்டை மீனாட்சி சுந்தரேஸ்வரர் கோயில் தமிழ்நாட்டில் நாகபட்டினம் மாவட்டம், பல்லவராயன்பேட்டை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பன்னிரண்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மீனாட்சி சுந்தரேஸ்வரர் சன்னதியும், முருகன், விநாயகர், சண்டிகேஸ்வரர், நடராஜர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் திருவாதிரை முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கட்டாய மதமாற்றம்
கட்டாய மதமாற்றம் என்பது வேறு மதத்தை ஏற்றுக்கொள்வது அல்லது கட்டாயத்தின் பேரில் மதத்தை ஏற்றுக்கொள்வது வேறு மதம் அல்லது மதத்திற்கு மாறுவதற்கு கட்டாயப்படுத்தப்பட்ட ஒருவர், வெளிப்படையாக மதம் மாறியவராக நடந்துகொள்ளும் அதே வேளையில், முதலில் கடைப்பிடிக்கப்பட்ட நம்பிக்கைகள் மற்றும் பழக்கவழக்கங்களைக் கடைப்பிடிக்க இரகசியமாக தொடரலாம். கிரிப்டோ-யூதர்கள், கிரிப்டோ-கிறிஸ்தவர்கள் மற்றும் கிரிப்டோ-முஸ்லிம்கள் பிந்தையவற்றின் வரலாற்று எடுத்துக்காட்டுகள்.
பங்களாதேஷ்
பங்களாதேஷில், சர்வதேச குற்றவியல் நீதிமன்றம் 1971 வங்காளதேச இனப்படுகொலையின் போது இந்துக்களுக்கு எதிராக இழைக்கப்பட்ட போர்க்குற்றங்களுக்காக இஸ்லாமிய ரசாகர் போராளிகளின் பல தலைவர்களையும், பங்களாதேஷ் முஸ்லீம் அவாமி லீக் (ஃபோரிட் உடின் மவுசூத்) பலரையும் விசாரித்து தண்டித்தது. வங்காள இந்துக்களை கட்டாயமாக இஸ்லாத்திற்கு மதமாற்றம் செய்தது உள்ளிட்ட குற்றச்சாட்டுகளில் அடங்கும்.
இந்தியா
1998 ஆம் ஆண்டு பிரான்கோட் படுகொலையில் 26 காஷ்மீரி இந்துக்கள் இஸ்லாமிற்கு மாற மறுத்ததையடுத்து இஸ்லாமிய தீவிரவாதிகளால் தலை துண்டிக்கப்பட்டனர். துப்பாக்கி ஏந்தியவர்களின் கோரிக்கையை கிராம மக்கள் மறுத்ததால், இஸ்லாமிய மதத்துக்கு மாற வேண்டும் என்றும், மாட்டிறைச்சி சாப்பிட்டு மதம் மாறியதை நிரூபிக்க வேண்டும் என்றும் தீவிரவாதிகள் தாக்குதல் நடத்தினர். 1946 ஆம் ஆண்டு நோகாலி கலவரத்தின் போது, பல ஆயிரம் இந்துக்கள் முஸ்லிம் கும்பலால் வலுக்கட்டாயமாக இஸ்லாமிற்கு மாற்றப்பட்டனர்.
குறிப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
காரி ஆறு
காரி ஆறு என்பது  மேற்கு இந்திய பகுதியான குஜராத்தில் பாயும் ஆறு ஆகும். இது மதானா மாத் கிராமத்திற்கு அருகில் தோன்றுகிறது. இதன் நீளம் 50 கிமீ ஆகும். ஆற்றின் மொத்த நீர்பிடிப்பு பகுதி 113 சதுர கிலோமீட்டர் (44 சதுர மைல்) ஆகும்.
மேற்கோள்கள்
பகுப்பு:குஜராத் புவியியல் தொடர்பான குறுங்கட்டுரைகள் பகுப்பு:குசராத்தின் ஆறுகள்
குற்றியலுகரம்-முற்றியலுகரம்-வேறுபாடு
குற்றியலுகரம்-முற்றியலுகரம்: வேறுபாடு
தனிநெடில் அடுத்தும் இரண்டுக்கும் மேற்பட்ட எழுத்துக்களைக் கொண்ட சொற்களின் ஈற்றிலும் வல்லின மெய்களாகிய க்,ச்,ட்,த்,ப்,ற் ஆகிய எழுத்துகளின் மேல்ஏறிவரும் உகரத்திற்கு ' குற்றியலுகரம் என்று பெயர்.
= தனிநெடில் அடுத்து குற்றியலுகரம் = (எ-கா) நாடு ( ட் + உ )
= சொல்லின் ஈற்றில் க்,ச்,ட்,த்,ப்,ற் எழுத்துகளின் மேல் ஏறிவரும் உகரம் = (எ-கா) கொக்கு ( க் + உ )
ஈரெழத்துச் சொல்லின் தனிக்குறிலை அடுத்து க்,ச்,ட்,த்,ப்,ற் எழுத்துகளின் மேல் ஏறிவரும் உகரமும் க்,ச்,ட்,த்,ப்,ற்-தவிர்த்த பிற மெய்யெழுத்துகளின் (இடையினமும் மெல்லினமும்) மேல் ஏறிவரும் உகரமும் முற்றியலுகரம் எனப்படும்.
= தனிக்குறில் அடுத்து முற்றியலுகரம் = (எ-கா) அழு, மனு, கணு, பரு, உழு, பலு.
= சொல்லின் ஈற்றில் க்,ச்,ட்,த்,ப்,ற்-தவிர்த்த பிற மெய்யெழுத்துகளின்மேல் ஏறிவரும் உகரம் = (எ-கா)மாவு, வாழு
=வேறுபாடு= குற்றியலுகரம் க்,ச்,ட்,த்,ப்,ற் ஆகிய எழுத்துகளின்மேல் ஏறிவரும் உகரம்,(எ-கா) கொக்கு ( க் + உ ) தனிநெடில் அடுத்து குற்றியலுகரம்,(எ-கா) நாடு ( ட் + உ )
முற்றியலுகரம் க்,ச்,ட்,த்,ப்,ற்-தவிர்த்த பிற மெய்களின் மேல் ஏறிவரும் உகரம்,(எ-கா)மாவு, வாழு தனிக்குறில் அடுத்து முற்றியலுகரம்,(எ-கா)அது, அறு, மனு, கணு, பரு, உழு, பலு.
பார்வை நுால்கள் நற்றமிழ் இலக்கணம்,டாக்டர் கோ. பரமசிவம், கவிக்குயில் பிரிண்டர்ஸ்,சென்னை,1975.
எளியஇனிய முறையில் தமிழ் கற்க கற்பிக்க, ஜோதிராஜன் பதிப்பகம், ஓசூர்,2014.
பகுப்பு: தமிழ் :திருவண்ணாமலை மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ் இலக்கணம்
ராஜ்பிகாரி கோசு
சர் ராஷ்பிகாரி கோஷ் (Sir Rashbehari Ghosh, 23 டிசம்பர் 1845 - 1921) இந்திய அரசியல்வாதியும், வழக்கறிஞரும், சமூக சேவையாளரும், வள்ளலும் ஆவார்.
கோஷ் அவர்களின் திறமையும், பங்களிப்புகளும் அவருக்கு தொடர்ச்சியான மரியாதைகளை வழங்கியது. கல்கத்தா பல்கலைகழகம் சட்டத்துறை பேராசிரியர் பதவி வழங்கி கவுரவித்தது. அவர் தனது வழக்கறிஞர் தொழிலில் நிறைய சம்பாதித்தார், அதனை தானமாக வழங்கும் கொடை குணம் கொண்டவராக இருந்தார்.